
AVIZ

asupra Propunerii legislative privind transformarea cazărmile dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social
Cu adresa nr.Pl.x.434 din data de 20 iunie 2011, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare, Comisia pentru buget, finanţe şi bănci cu Propunerea legislativă privind transformarea cazărmile dezafectate din administrarea Ministerului Apărării Naţionale în administrarea consiliilor locale, în scopul transformării acestora în obiective de utilitate publică, cu caracter social,  Camera Deputaţilor fiind Cameră decizională.
 În urma examinării, în şedinţa din data de 14 septembrie 2011 Comisia, cu majoritate de voturi a deputaţilor prezenţi la dezbateri, a hotărât avizarea favorabilă  a propunerii legislative cu amendamentul favorabil din anexa de mai jos.
Anexă
	Nr.crt.
	Textul iniţiatorului
	Amendament
	Motivaţie

	1. 
	„Art.6- Transformarea şi reamenajarea cazărmilor, terenurilor şi utilităţilor prevăzute la art.1se finanţează din bugetele consiliilor locale ale municipiilor şi oraşelor, respectiv, al a consiliilor locale ale municipiului Bucureşti, după caz, în a căror rază teritorială sunt situate precum şi din subvenţii de la bugetul de stat, fonduri europene destinate acestui scop, sponsorizări, donaţii şi orice alte surse de finanţare legale.”
	1. Art.6 se modifică şi se completează cu un alineat nou, alin.(1), el devenind alin.(2) al art.6 după cum urmează:
„Art.6.- (1) Guvernul în termen de 6 luni de zile să stabilească acele cazărmi, terenuri şi unităţi dezafectatesă fie transferate în patrimoniul public privat al consiliilor locale.

(2)- Transformarea şi reamenajarea cazărmilor, terenurilor şi utilităţilor prevăzute la art.1se finanţează din bugetele consiliilor locale ale municipiilor şi oraşelor, respectiv, al a consiliilor locale ale municipiului Bucureşti, după caz, în a căror rază teritorială sunt situate precum şi din subvenţii de la bugetul de stat, fonduri europene destinate acestui scop, sponsorizări, donaţii şi orice alte surse de finanţare legale.”

Iniţiatori: Domnul deputat Lakatos Petru –UDMR şi Comisia de buget, finanţe şi bănci

	Pentru a se evita degradarea clădirilor, terenurilor dezafectate şi a ajuta consiliile locale să-şi îmbunătăţească această lipsă de spaţiu.

